Lolland-Falsters Stifts-Tidende, 1846-02-02
Fra mine Allierede og andre udenlandske Magter vedbliver jeg at modtage de stærkeste Forsikkringer om deres Ønske om at vedligeholde det venskabeligste Forhold med dette Land. – Det glæder mig, at jeg i Forbindelse med Keiseren af Rusland og ved vore forenede Underhandlinger har været istand til at udjevne de Tvistigheder, der i lang Tid have hersket mellem den ottomaniske Port og Kongen af Persien og alvorlig truet Orientens Rolighed. – J flere Aar har en ødelæggende og blodig Krig, hæriet Staterne ved Rio de la Plata. Alle Nationers Handel er bleven afbrudt, og der er blevet begaaet barbariske Handlinger, som ere ubekjendte blandt civiliserede Nationer. J Forening med de Franskes Konge bestræber jeg mig for at tilveiebringe Fred i hine Stater. Den i Fjor med Frankrig afsluttede Convention angaaende en kraftigere Undertrykkelse af Slavehandelen er i Begreb med at blive sat i Kraft ved de to Magters Samvirken paa Kysten af Africa. Det er mit Ønske, at vor nærværende Forening og den gode Forstaaelse, der nu saa glædeligt finder Sted imellem os, stedse maa blive anvendt til at befordre Humanitetens Jnteresser og sikkre Verdens Fred. - Jeg beklager, at Stor brittaniens og de forenede Staters sammenstødende Fordringer paa Territoriet paa den nordvestlige Kyst af Amerika endnu ikke ere blevne afgjorte, uagtet de have været Gjenstand for gjentagne Underhandlinger. De kunne være overbeviste om, at ingen Bestræbelse, der kan bestaae med den nationale Ære, skal blive sparet for at bringe dette Spørgsmaal til en hurtig og fredelig Løsning. Mine Herrer af Underhuset, Budgetterne for det løbende Aar ville tidligt blive Dem forelagte. Skjøndt jeg levende erkjender Vigtigheden af Besparelser i alle Udgivtsbrancher, har dog et tilbørligt Hensyn til Statens Bedste og vor Sø= og Landmagts Tilstand nødsaget mig til at foreslaae nogle Forøgelser i de Budgetter, som vedkomme den. - Mylords og Gentlemen, Jeg har med dyb Beklagelse bemærket de hyppige Exempler paa overlagt Mord, der ere indtrufne i Jrland. Det vil være Deres Pligt at overveie, om der kunne træffes Foranstaltninger til en kraftigere Beskyttelse for Livet og til at bringe de Skyldige i en saa skrækkelig Forbrydelse for Domstolene. - Jeg maa beklage, at der paa Grund af den mislykkede Kartoffelhøst i adskillige Deele af det forenede Kongerige vil opstaae Mangel paa et Næringsmiddel, der udgjør den væsentlige Føde for et stort Antal af mine Undersaatter. Den Sygdom, hvoraf Planten er angreben, har viist sig i det største Omfang i Jrland. Jeg har truffet alle de Foranstaltninger, der stode i min Magt, for at lette de Lidelser, som denne Ulykke maatte forvolde, og jeg stoler tillidsfuld paa Deres Bistand for at udfinde de andre Midler i det samme velgjørende Øiemed, som maatte udkræve Legislaturens Sanction. – Det har været mig en stor Fornøielse at stadfæste de Foranstaltninger, som De Tid efter anden have forelagt mig for at udvide Handelen og anspore den indenlandske Flid og Vindskibelighed ved Ophævelsen af prohibitive og Nedsættelsen af protective Afgivter. - Finantsernes blomstrende Tilstand, den forøgede Efterspørgsel efter Arbeidskraft og den almindelige Forbedring, der er indtraadt i Landets indre Tilstand, ere stærke Vidnesbyrd til Fordeel for den af Dem fulgte Fremgangsmaade. – Jeg anbefaler Dem, snart at tage under Overveielse, om de af Dem fulgte Principer ikke med Fordeel kunne anvendes i et videre Omfang og om det ikke, efter en omhyggelig Overveielse af de bestaaende Afgivter paa mange Artikler iblandt andre Landes Producter eller Til virkninger, maatte staae i Deres Magt at foretage saadanne yderligere Nedsættelser og Ophævelser, der kunne bidrage til at sikkre Varigheden af de af mig antydede store Velgierninger og ved at udvide vort Handelssamqvem styrke Venskabsbaandene med fremmede Magter. - De Foranstaltninger, som De maatte træffe i disse store Øiemed, er jeg overbeviist om ville blive ledsagede af saadanne Forholdsregler, som ville forebygge varige Tak for Finantserne, eller skadelige Resultater for nogen af Landets store Jnteresser. Jeg stoler ganske paa Deres retfærdige og upartiske Drøftelse af Anliggender, der staae i en saa nøie Forbindelse med det almene Vel. – Det er min inderligste Bøn, at De med det guddommelige Forsyns Velsignelse over Deres Raad maae blive istand til at fremme en velvillig Stemning mellem de forskjellige Classer af mine Undersaatter, tilveiebringe yderligere Sikkerhed for Fredens Vedligeholdelse og opretholde Tilfredshed og Lykke hjemme ved at forøge den store Masse af mit Folks Velvære og forbedre dens Tilstand."J Throntalen omtales saaledes Kornlovene ikke, og man er altsaa endnu i Uvished om Regjeringens Beslutninger angaaende denne Gjenstand. Jmidlertid indeholder Talen dog saamange vigtige Ord med Hensyn til den frie Handel i Almindelighed, at man nok kan drage den Slutning, at Peels Plan gaaer ud paa en betydelig Reform af Toldvæsenet og Opgivelsen af Monopol- og Beskyttelsesvæsenet. Sin nye Plan vilde han forelægge Parlamentet den 27de, og Morning Chronicle venter meere af hans Plan end de øvrige Oppositionsblade, ligesom dette Blad taler meget hæderligt om Peels Forklaringer angaaende den sidste Ministererisis, og finder i dem en Aabenhed og Ligefremhed, som ellers savnes hos denne Statsmand; han siger saaledes uden Omsvøb, at han har forandret sin Mening om Beskyttelsesvæsenet.